Аҵыхәтәантәи адыррақәа рыла адунеи аҟны коронавирус рымоуп 120 000-ҩык. Хәнызқьҩык рҟынӡа рыԥсҭазаара иалҵхьеит.
Мадридтәи аклуб "Реал" ахәмарыҩцәа руаӡәк хәажәкыра 12 рзы коронавирус идырбалеит. Убри инадҳәаланы ашьапылампылтәи амҵәышәмпылтәи клубқәа "Реал" рыхәмарыҩцәа ҩымчыбжьа акарантин рымоуп.
Урыстәылеи Ҭырқәтәылеи рхадацәа ҭелла реицәажәараан ирзааҭгылан хәажәкыра 5 рзы иззеиқәышаҳаҭхаз азҵаарақәа рынагӡашьа.